THAI จะมีปันผล.!?
ประชุมผู้ถือหุ้นบริษัท การบินไทย จำกัด (มหาชน) หรือ THAI วันนี้ (26 เม.ย.) ไฮไลต์ !! อยู่ที่วาระ “การล้างขาดทุนสะสม” ด้วยวิธีการนำส่วนล้ำมูลค่าหุ้น 25,500 ล้านบาทและทุนสำรองตามกฎหมาย 2,690 ล้านบาท มาหักล้างขาดทุนสะสมที่มีอยู่ 28,000 ล้านบาท เพื่อเข้าสู่จุดหมาย “จ่ายปันผลให้ผู้ถือหุ้น” นั่นเอง
25 เม.ย. 2562

สำนักข่าวรัชดา
ประชุมผู้ถือหุ้นบริษัท การบินไทย จำกัด (มหาชน) หรือ THAI วันนี้ (26 เม.ย.) ไฮไลต์ !! อยู่ที่วาระ “การล้างขาดทุนสะสม” ด้วยวิธีการนำส่วนล้ำมูลค่าหุ้น 25,500 ล้านบาทและทุนสำรองตามกฎหมาย 2,690 ล้านบาท มาหักล้างขาดทุนสะสมที่มีอยู่ 28,000 ล้านบาท เพื่อเข้าสู่จุดหมาย “จ่ายปันผลให้ผู้ถือหุ้น” นั่นเอง
แม้ว่าการนำตัวเลขที่ว่ามาหักล้างแล้วจะเหลือขาดทุนสะสมอยู่บ้างก็ตาม แต่เหลือก็เพียงเล็กน้อย THAI มีกำไรเพียงแค่ 1-2 ไตรมาส เพียงพอที่จะล้างขาดทุนสะสมได้หมดแล้ว
มีคำถามต่อทันทีว่าแล้วการบินไทย จะพ้นบ่วง “กงกรรมขาดทุน” เพื่อกลับมามีกำไรได้อย่างไร..!? และจ่ายเงินปันผลให้ผู้ถือหุ้นได้เมื่อไหร่.!?
คำตอบอยู่ตรงที่แผนการ “ลดต้นทุน-เพิ่มกำไร” ที่ผู้บริหาร นำโดย “สุเมธ ดำรงชัยธรรม” ดีดีใหญ่ กำลังดำเนินการควบคู่กันไปนั่นเอง
เริ่มจากปลดภาระ “การด้อยค่าเครื่องบิน” ที่เป็นเสมือน “เนื้อร้าย” ในงบการเงิน..จนกัดกร่อนกำไรการบินไทยมาโดยตลอด ดูจากงบการเงินปี 2560 มีผลขาดทุนจากการด้อยค่าเครื่องบิน 16 ลำ จำนวน 2,721 ล้านบาท ขณะที่ปี 2561 มีผลขาดทุนจาการด้อยค่าเครื่องบิน 19 ลำ จำนวน 3,150 ล้านบาท
แต่การ “ปลดเปลื้องการด้อยค่า” ชัดเจนยิ่งขึ้น ล่าสุดการบินไทยมีการลงนามขายเครื่องบินรหัส A340 จำนวน 8 ลำ มูลค่า 4,000 ล้านบาท ที่บันทึกรายได้ภายในไตรมาส 2/2562 นี้ และยังมีอีกหลายลำ ที่กำลังจะตามมา..!!!
นั่นจึงเท่ากับว่าภาระ “การขาดทุนจากการด้อยค่าฯ” ลดลงอย่างมีนัยสำคัญทันที ถือเป็นการ “ตัดเนื้อร้ายก้อนโต” ออกไปเลยทีเดียว
อีกปมปัญหาสำคัญ คือการบริหารความเสี่ยงน้ำมันและค่าเงิน อันเป็นปัจจัยหลักที่ชี้เป็นชี้ตายตัวเลขกำไรมาโดยตลอดเช่นกัน ในส่วนการบริหารความเสี่ยงน้ำมัน เริ่มเห็นบริบทใหม่ของการบริหารจัดการมากขึ้น มีความยืดหยุ่นและสอดคล้องกับสถานการณ์มากขึ้น
“การบริการความเสี่ยงน้ำมัน” อาจไม่ใช่ทางถนัดของการบินไทย แต่อย่างน้อยการเปลี่ยนแปลง ถือเป็นจุดเริ่มต้นที่ดี..!? เช่นเดียวกับค่าเงินกว่า 50 สกุลที่มีการบริหารจัดการอย่างเป็นระบบเช่นกัน..!!
นี่อาจไม่ใช่ทั้งหมด..แต่เป็นคีย์หลักที่จะทำให้การบินไทยกลับมามีกำไรอย่างยั่งยืนต่อไป
แน่นอนว่า..การคืนสู่เวที SET50 ไม่ไกลเกินเอื้อมแน่..!!???
…อิ อิ อิ..